
Os oes gennych chi unrhyw gwestiynau am ddefnyddio Blackboard, cysylltwch ag eddysgu@aber.ac.uk / 01970 62 2472.
Ceir rhagor o wybodaeth a chefnogaeth ar ein:
· Tudalennau gwe
· Cwestiynau Cyffredin Blackboard 
[bookmark: _Toc238472639]Beth yw Blackboard?
Blackboard yw amgylchedd dysgu rhithwir y Brifysgol. Mae gan bob Cwrs ei safle ar-lein ei hun sy’n cynnig amrywiol ddeunyddiau i gefnogi dysgu ac addysgu.
[bookmark: _Toc238472640]Dechrau Arni
Gallwch fewngofnodi i Blackboard o unrhyw ddyfais sy’n gysylltiedig â’r Rhyngrwyd yn defnyddio porwr. Rydym yn argymell Google Chrome neu Firefox.
· Agorwch y porwr ac ewch i https://blackboard.aber.ac.uk 
· Mewngofnodwch gyda’ch cyfeiriad ebost a chyfrinair Prifysgol Aberystwyth
[bookmark: _Toc238472641]Llywio Ultra Base 
Pan fyddwch yn mewngofnodi i Blackboard, byddwch yn glanio ar y dudalen Cyrsiau. Defnyddiwch y ddewislen ar hyd yr ochr chwith i lywio i wahanol rannau o Blackboard. 
Gweler ein Cwestiwn Cyffredin: Sut mae dechrau arni gydag Ultra Base Navigation am fwy o wybodaeth ar sut i:
· Reoli eich Cyrsiau (modiwlau rydych chi wedi cofrestru arnynt fel myfyriwr neu aelod o staff)
· Rheoli eich Sefydliadau
· Rheoli eich Proffil (gan gynnwys newid eich gosodiad iaith)
· Rheoli eich hysbysiadau
[bookmark: _Toc238472642]Cyrchu a rheoli eich Cwrs
O 1 Awst bob blwyddyn academaidd, bydd eich Cyrsiau yn ddiofyn ar y dudalen lanio Cyrsiau. Cyn hynny bydd y Cyrsiau’n ymddangos ar Cyrsiau ar y Gweill unwaith y byddant wedi’u creu.
Caiff yr holl gyrsiau eu creu’n awtomatig gyda thempled Cwrs Blackboard Ultra Prifysgol Aberystwyth y cytunwyd arno. 
Caiff cofrestriadau staff a myfyrwyr eu rheoli gan ffrydiau sy’n diweddaru bob awr yn ystod y flwyddyn academaidd gyfredol. Mae data cofrestru staff yn porthi’r system Reoli Modiwlau ac AStRA a'r System Amserlennu cyn dod drwodd i Blackboard. Bydd myfyrwyr yn ymddangos ar eu Cyrsiau unwaith y byddant wedi cwblhau Cofrestru. Gweler ein Cwestiynau Cyffredin Mynediad at gyrsiau Blackboard am ragor o wybodaeth.
Gweler y wefan gymorth, Llywio o fewn Cwrs Blackboard, i gael trosolwg o gwrs Blackboard.
O ddiddordeb arbennig ar hyd brig y sgrin mae:
· Calendr: caiff rhai eitemau, fel dyddiadau derbyn, eu hychwanegu’n awtomatig i’r calendr. Gallwch chi ychwanegu eich eitemau calendr eich hun hefyd.
· Cyhoeddiadau: defnyddiwch y cyhoeddiadau i gyfathrebu â'r holl aelodau sydd wedi'u cofrestru ar eich cwrs
· Trafodaethau: rhestr o’r holl drafodaethau yn y cwrs.
· Llyfr Graddau: yn cynnwys gwybodaeth ar aseiniadau, cynnydd ac ystadegau graddau;
· Negeseuon: gall staff anfon neges at fyfyrwyr.  Nid yw myfyrwyr yn gallu anfon neges at staff 
· Dadansoddeg: gallwch weld sut mae eich myfyrwyr yn defnyddio'ch cwrs 
· Grwpiau: gallwch osod myfyrwyr mewn gwahanol grwpiau ar gyfer aseiniadau grŵp, rheoli timau marcio, neu garfannau 
· Cyflawniadau: defnyddiwch yr adran gyflawniadau i greu bathodynnau yn seiliedig ar berfformiad myfyrwyr

I lawr ochr y Dudalen Cynnwys ceir rhestr o ddolenni defnyddiol 

· Staff y Cwrs: rhestrir staff sydd wedi'u cofnodi ar y System Rheoli Modiwl fel rhai sy'n cyfrannu at y Modiwl Blackboard ac sydd wedi dod drwodd o AStRA.  Gweler ein Proffiliau Rôl yma: Cwestiwn Cyffredin: Sut ydw i'n adnabod y Rolau Defnyddwyr cyfatebol yn Blackboard a’r Gronfa Ddata Modiwlau
· Awtomeiddio:  mae awtomeiddio yn eich galluogi i greu negeseuon i'w hanfon at fyfyrwyr yn awtomatig unwaith y byddant yn cyrraedd y meini prawf penodol.  
· Cofrestr y dosbarth: yma gallwch restru holl aelodau staff a myfyrwyr y cwrs.
· Mae’n dangos rôl y defnyddwyr.
· Delwedd y Cwrs: diweddarwch faner eich cwrs Caiff presenoldeb ei reoli y tu allan i Blackboard, felly gallwch anwybyddu’r ddolen hon
· Delwedd y Cwrs: Gallwch ddiweddaru baner eich cwrs a'ch testun amgen i wneud eich cwrs yn fwy deniadol yn weledol
· Llyfrau ac Offer:  dyma lle ceir dolenni i offer sydd ar gael wedi eu galluogi ar lefel sefydliadol.
· Banciau Cwestiynau: yr holl gwestiynau profion sydd ar gael yn eich cwrs.
[bookmark: _Toc238472643]Trefnu Deunyddiau Dysgu
Gellir trefnu deunyddiau dysgu’n defnyddio Fodiwlau Dysgu neu Ffolderi.
Gallwch ddewis yr un sy’n gweddu orau i’ch cynllun dysgu, neu gallwch ddefnyddio’r ddau.
1. Gallwch greu dau lefel o ffolderi mewn cwrs Blackboard Ultra. Mae hyn i’ch helpu gyda hygyrchedd ac mae’n ei gwneud yn haws i fyfyrwyr ddod o hyd i’w deunyddiau. Os oeddech chi’n defnyddio llawer o ffolderi amnyth yn Blackboard Original, bydd angen i chi feddwl am symleiddio strwythur eich cwrs. Mae’r isod yn rhai enghreifftiau o’r ffordd y mae hyn yn gweithio’n ymarferol:
	Semester 1
· Wythnos 1
· Wythnos 2
· Wythnos 3

	Pwnc 1
· Is-bwnc 1
· Is-bwnc 2
· Is-bwnc 3




2. Mae Modiwlau Dysgu’n dda ar gyfer cynnwys a gyflwynir mewn dilyniant penodol. Ni allwch greu Modiwl Dysgu oddi mewn i ffolder. Ond gallwch greu ffolderi oddi mewn i’ch Modiwlau Dysgu.
Gallwch lusgo a gollwng cynnwys o gwmpas Cwrs Blackboard, felly peidiwch â phoeni os ydych chi’n ei ychwanegu yn y lle anghywir y tro cyntaf.
[bookmark: _Toc238472644]Ychwanegu Deunyddiau Dysgu (+)
Unwaith i chi greu eich Modiwl Dysgu / Ffolder, rydych chi’n barod i ddechrau uwchlwytho cynnwys (e.e. ffeiliau PowerPoint, dogfennau PDF, Word ac ati). Gallwch naill ai ychwanegu deunyddiau i lefel uchaf y cwrs, neu o fewn Modiwl Dysgu / Ffolder.
Pan fyddwch yn ychwanegu cynnwys
· Cliciwch enw’r Modiwl Dysgu / Ffolder i’w ehangu.
· Cliciwch y + oddi mewn i’r Modiwl Dysgu / Ffolder sydd wedi’i ehangu.
Caiff yr holl gynnwys ei greu o glicio’r eicon + yn y Cwrs:
· + > Creu / Create. Defnyddir i ychwanegu dogfennau / ffolderi a dolenni yn ogystal ag asesiadau, dogfennau cydweithio ac offer cyfranogi ac ymgysylltu.
· + > Copïo Cynnwys / Copy Content. Defnyddir i gopïo deunydd o Gyrsiau a Sefydliadau eraill, gan gynnwys Cyrsiau Gwreiddiol.
· + > Offer Ychwanegol / Additional Tools. Defnyddir i ychwanegu LibGuides, Rhestrau Darllen, Aseiniadau Turnitin, a Dolenni Panopto.
[bookmark: _Toc238472645]Creu Dogfennau
Rydych chi’n gallu creu eitem cynnwys ac ychwanegu dogfen
Mae’n bwysig eich bod yn sicrhau bod myfyrwyr yn gallu gweld yr eitemau – gallwch naill ai eu gwneud yn Weladwy i Fyfyrwyr, neu ddefnyddio’r sgrin Amodau rhyddhau i bennu pryd y bydd y dogfennau’n ymddangos yn awtomatig.
Gallwch olygu a dileu cynnwys, yn ogystal â newid ei leoliad. Mae opsiynau Golygu Sypiau hefyd ar gael.
Gallwch greu dolenni at eich dogfennau yn OneDrive.
Mae yna lawer o opsiynau golygu ar gael yn y golygydd cynnwys ar gyfer Dogfennau.  Gallwch newid maint colofnau testun, mewnosod delweddau, ac ychwanegu gwiriadau gwybodaeth.
[bookmark: _Toc238472646]Creu dolen at restr ddarllen
· Cliciwch yr eicon + 
· Cliciwch Offer Ychwanegol / Additional Tools
· Cliciwch Rhestr Ddarllen / Reading Lists
· Efallai y bydd angen i chi fynd drwy broses ddilysu i gyrchu’r rhestrau darllen. Dilynwch y cyfarwyddiadau ar y sgrin.
· Chwiliwch am god modiwl y rhestr ddarllen Aspire rydych chi’n dymuno ei hychwanegu
· Cliciwch y botwm Gosod rhestr / Embed list sydd wrth ymyl y rhestr yn y canlyniadau chwilio sydd â’r cyfnod amser diweddaraf.
· Llusgwch a gollyngwch ddolen y rhestr ddarllen rydych chi wedi’i chreu fel ei bod yn un o’r 6 eitem uchaf
[bookmark: _Toc238472647]Creu dolenni Panopto 
· Gallwch greu dolen at eich ffolder Panopto sy’n cynnwys holl recordiadau’r cwrs
· Cliciwch yr eicon + 
· Cliciwch Offer Ychwanegol / Additional Tools
· Cliciwch y + bach yng nghornel isaf ochr dde y blwch Panopto link to all recordings 
[image: ]

· [bookmark: _Hlk135149278]Gwnewch y ddolen yn Weladwy i Fyfyrwyr
Gallwch greu dolen hefyd at recordiad unigol:
· Cliciwch yr eicon + 
· Cliciwch Offer Ychwanegol / Additional Tools
· Cliciwch ar y blwch Fideo Panopto Unigol / Single Panopto Video
· Dewiswch y recordiad perthnasol
· Gwnewch y ddolen yn Weladwy i Fyfyrwyr
[bookmark: _Toc238472648]Creu dolenni
Gallwch greu dolenni at wefannau eraill.
Hefyd gallwch greu dolenni at gynnwys yn y modiwl – er enghraifft efallai eich bod am greu dolen o’r ffolder asesu at eich llawlyfr modiwl. Nodwch na allwch greu dolen cwrs at Ffolder neu Fodiwl Dysgu.
· Cliciwch yr eicon + 
· Cliciwch Creu / Create
· Cliciwch Dolen / Link
· Dewiswch Creu Dolen Cwrs / Create Course Link ar frig y dudalen
· Teipiwch air allweddol o enw’r cynnwys
· Cliciwch y botwm Chwilio
· Cliciwch y cylch sydd wrth ymyl y cynnwys rydych chi’n ei ddymuno
· Gallwch nawr ychwanegu gwybodaeth am y ddolen
· Cliciwch Arbed / Save
[bookmark: _Hlk135238055][bookmark: _Toc238472649]Copïo Cynnwys
Gallwch gopïo deunyddiau o Gyrsiau a Sefydliadau eraill Blackboard, gan gynnwys modiwlau blynyddoedd blaenorol i’ch cwrs Ultra. 
Os nad yw deunyddiau'n cael eu trosglwyddo, gallwch edrych ar y Ffenestr Copïo Manylion.
Nodwch pan fyddwch yn copïo deunyddiau i’ch cwrs ei fod wedi’i guddio rhag y myfyrwyr. Gallwch newid hyn naill ai ar eitemau unigol neu ddefnyddio Golygu Sypiau.
[bookmark: _Toc238472650]Offer Ychwanegol
Gallwch greu dolenni at recordiadau, yn ogystal ag at y ffolder Panopto sy’n cynnwys eich recordiadau i gyd. Gallwch hefyd wreiddio deunyddiau LibGuide. Gellir dod o hyd i wybodaeth am greu Aseiniadau Turnitin isod.
[bookmark: _Toc238472651]Creu dogfen gydweithio
Mae'r offeryn Cydweithrediad Cwmwl yn creu dogfen (Word, Excel, PowerPoint) yn OneDrive y gall myfyrwyr wedyn weithio arni gyda'i gilydd (naill ai mewn amser real neu yn eu hamser eu hunain).
[bookmark: _Toc238472652]Asesu a Graddio
Rydym yn argymell bod pob pwynt cyflwyno’n cael ei greu yn y Ffolder Asesu ac Adborth. Cofiwch glicio enw’r ffolder i’w ehangu cyn ychwanegu eich pwynt cyflwyno.
Ceir mwy o wybodaeth ar ein tudalennau E-gyflwyno.
[bookmark: _Toc238472653]Creu Pwynt Cyflwyno Turnitin 
Nid yw’r broses ar gyfer creu pwynt cyflwyno Turnitin wedi newid. I gyrraedd y dudalen Turnitin ar gyfer gosod eich pwynt cyflwyno:
· Cliciwch yr eicon + 
· Cliciwch Offer Ychwanegol / Additional Tools
· Cliciwch Aseiniad Turnitin / Turnitin Assignment
· Dilynwch y cyfarwyddiadau ar wefan Turnitin.
Nodwch fod polisi E-gyflwyno PA yn galw am y canlynol:
· Dyddiad rhyddhau adborth – wedi’i osod ar 15 diwrnod gwaith ar ôl y Dyddiad Cyflwyno
· Gosodiadau dewisol:
· Galluogi marcio dienw (oni bai ei fod wedi’i eithrio o farcio dienw)
· Adroddiadau tebygrwydd – Cynhyrchu adroddiadau ar unwaith (Gall myfyrwyr ailgyflwyno tan y dyddiad cyflwyno)
· Gadael i fyfyrwyr weld yr Adroddiadau Tebygrwydd
[bookmark: _Toc238472654]Creu Aseiniad Blackboard 
Argymhellir defnyddio aseiniadau Blackboard ar gyfer cyflwyno sawl ffeil, ffeiliau mawr, neu ar gyfer staff sydd am ddefnyddio rhyngwyneb Cymraeg i gyflwyno - creu Aseiniadau Blackboard.
Nodwch fod polisi E-gyflwyno PA yn galw am y canlynol:
Gosodiadau Aseiniad:
· Marcio Dienw – Cuddio enwau cyfranogwyr (oni bai ei fod wedi’i eithrio o farcio dienw)
· Gadael marciau ôl-asesu heb eu ticio’n awtomatig. Bydd angen i chi nodi’r marciau â llaw ar ôl y 15 diwrnod gwaith ar gyfer marcio.
[bookmark: _Toc238472655]Creu Prawf Blackboard 
Ceir arweiniad ar greu profion ar safle cymorth Blackboard. Argymhellwn fod yr holl staff sy’n defnyddio Profion Blackboard yn rhan o’u hasesu ffurfiol yn dod i’r sesiwn hyfforddi Hanfodion E-ddysgu: Cyflwyniad i Brofion Blackboard. Os ydych chi’n defnyddio Profion Blackboard i gyflwyno asesiad crynodol pwysig, gweler ein Canllaw Gosodiadau Arholiad.
[bookmark: _Toc238472656]Rhyngweithio a Chyfranogi
Ceir tri offeryn sy’n helpu i hwyluso rhyngweithio a chyfranogi yng Nghyrsiau Blackboard:
1. Trafodaethau: gall myfyrwyr greu postiadau, ymateb i’w postiadau ei gilydd a chreu ymdeimlad o gymuned:
a. Sut i greu trafodaethau
b. Sut i ymateb i drafodaethau
c. Sut i reoli trafodaethau
d. Sut i raddio trafodaethau
e. Sut i ddadansoddi trafodaethau
f. Sut i sefydlu trafodaethau grŵp 

Gweler ein blog Awgrymiadau ar gyfer defnyddio’r Bwrdd Trafod am rai syniadau i'ch helpu i ddylunio eich gweithgaredd bwrdd trafod.
· Dyddlyfrau: man preifat rhwng Hyfforddwyr y Cwrs a Myfyrwyr. Defnyddiwch yr offeryn hwn i fyfyrio ar broses.
a. Arweiniad ar sut i greu Dyddlyfrau
b. Sut i raddio Dyddlyfrau
· Dogfennau Cydweithio: gallwch wreiddio ffeiliau cydweithio Word, Excel, neu PowerPoint yn eich Cwrs Blackboard i fyfyrwyr gydweithio arnynt yn eu hamser eu hunain. Rydym ni’n defnyddio’r offeryn hwn fel dewis amgen i Wiki a Blog.
· Creu Dogfen Gydweithredol

